ৰহাত অনুষ্ঠিত হৈ থকা অনুসুচিত জাতি যুৱ ছাত্ৰ পৰিষদৰ কেন্দ্ৰীয় সাংগঠনিক অভিৱৰ্তনৰ আজি শেষৰ দিনা মুকলি সভা চলি থকাৰ সময়তে অহা প্ৰচণ্ড ধুমুহাই উৰুৱাই নিলে অভিৱৰ্তনৰ মণ্ডপ। যোৱা ২৮ মাৰ্চৰ পৰা সংগঠনটোৰ কেন্দ্ৰীয় সমিতিৰ উদ্যোগত আৰু নগাঁও জিলা সমিতিৰ সহযোগত এই অভিৱৰ্তন অনুষ্ঠিত হৈছিল।
ঘটনা বিবৰণ অনুসৰি বিয়লি ২ঃ১৫ বজাত মঞ্চত স্মৃতিগ্ৰন্থ উন্মোচন কৰি অসম সাহিত্য সভাৰ সাধাৰণ সম্পাদক পদুম ৰাজখোৱাই ভাষণ দি থকা অৱস্থাতে আহে প্ৰচণ্ড ধুমুহা। ধুমুহা অহাৰ লগে লগে সভাত উপস্থিত সকলোৰে মাজত হুৱা-দুৱা লাগে।
প্ৰচণ্ড বতাহে সমগ্ৰ মণ্ডপটো উৰুৱাই লৈ যোৱাৰ লগতে মঞ্চখনো খহি পৰে। ইয়াৰ উপৰি চকী আৰু চাউণ্ড চেটো চেদেলি ভেদেলি হৈ পৰে।
অনুসুচিত জাতি যুৱ ছাত্ৰ পৰিষদৰ কেন্দ্ৰীয় সভাপতি ৰুবুল দাসে নৰ্থ-ইষ্ট নাওক জনোৱা অনুসৰি মুকলি সভাত সাহিত্য সভাৰ সাধাৰণ সম্পাদকৰ লগতে সংগীত শিল্পী সূৰ্য্য দাস আৰু তিৱা জনজাতীয় ছাত্ৰ সন্থাৰ উপদেষ্টা প্ৰহ্লাদ মছং উপস্থিত আছিল।
ইপিনে, ধুমুহাৰ সময়ত মানুহৰ মাজত সৃষ্টি হোৱা হুৱা-দুৱাৰ ফলত চাৰিজন লোক কম-বেছি পৰিমাণে আহত হয়। আহত কেইজনক ততাতয়াকৈ ভোগেশ্বৰী ফুকননী অসামৰিক চিকিৎসালয়লৈ লৈ যোৱা হয়।
অৱশ্যে বাতৰি সংগ্ৰহ কৰাৰ সময়লৈকে আহত লোক কেইজনৰ পৰিচয় লাভ কৰিব পৰা হোৱা নাই।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
